
  56                                                        DR 30.11.2017                                                    

 
Mereka jadi macam kata orang itu, macam ayam nak kena sembelihlah. Ini pun 

satu torture juga. Jadi banyak sebenarnya aspek-aspek yang kita kena lihat dalam 
hukuman mati ini.  

Oleh sebab itulah bagi saya, saya rasalah walaupun hukuman bunuh ini satu 
hukuman yang memang satu realiti yang berlaku dalam dunia ini, tetapi dia punya 
kesannya besar sebab hukuman bunuh ini satu hukuman yang tak boleh kita hendak 
review balik. Maksud saya ialah bila salah, orang itu sudah mati sudah. Kita nak baiki, 
sudah tak boleh sudah. Kecuali hukuman penjara, kita boleh lepaskan.  

Jadi saya rasalah kita sepatutnya mungkin kena juga mengambil kira pendapat 
daripada sebelah sini tadi. Tadi saya tak sempatlah hendak sentuh tentang yang 
retrospektif itu tetapi bagi saya, saya mintalah supaya pandangan-pandangan yang 
diberikan tadi itu diambil kira oleh kerajaan. Terima kasih. 

Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
Yang Berhormat Bukit Katil. Lepas Yang Berhormat Bukit Katil, Yang Berhormat Batu 
Kawan dan Yang Berhormat Menteri menjawab.  

 

3.44 ptg. 

Tuan Shamsul Iskandar @ Yusre bin Mohd. Akin [Bukit Katil]: Bismillahi 
Rahmani Rahim. Assalammualaikum warahmatullahi wabarakatuh, salam sejahtera. 
Terima kasih Tuan Yang di-Pertua.  

Saya hari ini turut bersama-sama mengambil bahagian dalam perbahasan 
pindaan ini dan saya percaya pindaan ini merupakan satu single step untuk pemansuhan 
hukuman mati secara keseluruhannya. Untuk pengetahuan Dewan, pada 25 Julai yang 
lalu pada tahun ini, kita telah pun mengadakan satu persidangan meja bulat dan 
perbincangan tentang usaha menghapuskan hukuman mati di Malaysia dan juga di Asia. 

Pada ketika itu, saya masih ingat lagi Menteri sendiri hadir memberikan ucapan 
aluan dan tentunya di sana timbul satu komitmen untuk pihak kerajaan mengemukakan 
pindaan khususnya kepada hal yang berkaitan dengan dadah ini. Antara action plan 
ataupun pelan tindakan yang telah pun ditetapkan ataupun yang telah pun diputuskan 
dalam perbincangan meja bulat tersebut ialah bagaimana mereka mengharapkan 
bahawa Malaysia mempunyai keberanian paling tidak pun untuk menghapuskan 
perkataan mandatori di dalam hukuman yang berkaitan dengan dadah ini.  

Sementara kita alu-alukan bahawa terdapat semacam satu konsensus di antara 
kedua-dua belah pihak di dalam Dewan ini berkaitan dengan bahayanya dadah ini, tetapi 
kita semua sedia maklum dan saya juga senada dengan Ahli Parlimen yang lain bahawa 
sepanjang hukuman mati ini diadakan, kita lihat bagaimana jenayah ini bukannya 
berkurangan. Ia tidak lagi memainkan peranan sebagai satu faktor yang menakutkan dan 
sudah pastilah ini memerlukan satu pendekatan yang holistik atau yang menyeluruh dan 
bukan hanya sekadar punishment. Saya masih ingat lagi sewaktu awal minggu ini, ada 
Ahli Parlimen daripada Barisan Nasional yang malah mencadangkan sehingga kita 
mengkaji kemungkinan melakukan seperti Duterte, Presiden Filipina.  

Untuk makluman Dewan, saya baru sahaja pulang dari Milan. Kita menghadiri 
satu persidangan yang dianjurkan oleh Parliamentarians for Global Action. Ada wakil 
Filipina yang berucap di dalam persidangan itu di mana beliau sendiri, Senator itu 
menyatakan bahawa mereka memerlukan bantuan di peringkat antarabangsa kerana 
rupanya sudah 14,000 orang mati ditembak hasil daripada kes dadah ini. Pada saya, itu 
satu perkara yang cukup menjadi satu bencana dan injustice-lah. Kalau ada di kalangan 
pihak Barisan Nasional sendiri yang mencadangkan perkara ini, saya fikir Ahli Parlimen 
tersebut harus memikirkan semula cadangan ini.  

Tuan Yang di-Pertua, kalau kita melihat daripada segi perspektif Islam, misalnya 
tadi dibangkitkan juga perkara-perkara yang berkaitan dengan hukuman mati secara 
keseluruhannya. Kalau kita lihat di kalangan negara-negara OIC, ada 57 negara-negara 
OIC. Di sana terdapat satu United Nations Resolution berkaitan dengan hukuman mati 
ini ataupun moratorium berkaitan dengan hukuman mati ini.  

 

 

 

 



Mereka jadi macam kata orang itu, macam ayam nak kena sembelihlah. Ini pun satu torture juga. Jadi banyak sebenarnya aspek-aspek yang kita kena lihat dalam hukuman mati ini. Oleh sebab itulah bagi saya, saya rasalah walaupun hukuman bunuh ini satu hukuman yang memang satu realiti yang berlaku dalam dunia ini, tetapi dia punya kesannya besar sebab hukuman bunuh ini satu hukuman yang tak boleh kita hendak review balik. Maksud saya ialah bila salah, orang itu sudah mati sudah. Kita nak baiki, sudah tak boleh sudah. Kecuali hukuman penjara, kita boleh lepaskan. Jadi saya rasalah kita sepatutnya mungkin kena juga mengambil kira pendapat daripada sebelah sini tadi. Tadi saya tak sempatlah hendak sentuh tentang yang retrospektif itu tetapi bagi saya, saya mintalah supaya pandangan-pandangan yang diberikan tadi itu diambil kira oleh kerajaan. Terima kasih. Timbalan Yang di-Pertua [Dato' Sri Haji Ismail bin Haji Mohamed Said]: Ya, Yang Berhormat Bukit Katil. Lepas Yang Berhormat Bukit Katil, Yang Berhormat Batu Kawan dan Yang Berhormat Menteri menjawab. 3.44 ptg. Tuan Shamsul Iskandar @ Yusre bin Mohd. Akin [Bukit Katil]: Bismillahi Rahmani Rahim. Assalammualaikum warahmatullahi wabarakatuh, salam sejahtera. Terima kasih Tuan Yang di-Pertua. Saya hari ini turut bersama-sama mengambil bahagian dalam perbahasan pindaan ini dan saya percaya pindaan ini merupakan satu single step untuk pemansuhan hukuman mati secara keseluruhannya. Untuk pengetahuan Dewan, pada 25 Julai yang lalu pada tahun ini, kita telah pun mengadakan satu persidangan meja bulat dan perbincangan tentang usaha menghapuskan hukuman mati di Malaysia dan juga di Asia. Pada ketika itu, saya masih ingat lagi Menteri sendiri hadir memberikan ucapan aluan dan tentunya di sana timbul satu komitmen untuk pihak kerajaan mengemukakan pindaan khususnya kepada hal yang berkaitan dengan dadah ini. Antara action plan ataupun pelan tindakan yang telah pun ditetapkan ataupun yang telah pun diputuskan dalam perbincangan meja bulat tersebut ialah bagaimana mereka mengharapkan bahawa Malaysia mempunyai keberanian paling tidak pun untuk menghapuskan perkataan mandatori di dalam hukuman yang berkaitan dengan dadah ini. Sementara kita alu-alukan bahawa terdapat semacam satu konsensus di antara kedua-dua belah pihak di dalam Dewan ini berkaitan dengan bahayanya dadah ini, tetapi kita semua sedia maklum dan saya juga senada dengan Ahli Parlimen yang lain bahawa sepanjang hukuman mati ini diadakan, kita lihat bagaimana jenayah ini bukannya berkurangan. Ia tidak lagi memainkan peranan sebagai satu faktor yang menakutkan dan sudah pastilah ini memerlukan satu pendekatan yang holistik atau yang menyeluruh dan bukan hanya sekadar punishment. Saya masih ingat lagi sewaktu awal minggu ini, ada Ahli Parlimen daripada Barisan Nasional yang malah mencadangkan sehingga kita mengkaji kemungkinan melakukan seperti Duterte, Presiden Filipina. Untuk makluman Dewan, saya baru sahaja pulang dari Milan. Kita menghadiri satu persidangan yang dianjurkan oleh Parliamentarians for Global Action. Ada wakil Filipina yang berucap di dalam persidangan itu di mana beliau sendiri, Senator itu menyatakan bahawa mereka memerlukan bantuan di peringkat antarabangsa kerana rupanya sudah 14,000 orang mati ditembak hasil daripada kes dadah ini. Pada saya, itu satu perkara yang cukup menjadi satu bencana dan injustice-lah. Kalau ada di kalangan pihak Barisan Nasional sendiri yang mencadangkan perkara ini, saya fikir Ahli Parlimen tersebut harus memikirkan semula cadangan ini. Tuan Yang di-Pertua, kalau kita melihat daripada segi perspektif Islam, misalnya tadi dibangkitkan juga perkara-perkara yang berkaitan dengan hukuman mati secara keseluruhannya. Kalau kita lihat di kalangan negara-negara OIC, ada 57 negara-negara OIC. Di sana terdapat satu United Nations Resolution berkaitan dengan hukuman mati ini ataupun moratorium berkaitan dengan hukuman mati ini.